cyanic-selkie/wikianc huggingface dataset:
হেরোনিমো রুলি
আন্তর্জাতিক ফুটবল
২০১৮ সালের ৭ই সেপ্টেম্বর তারিখে, ২৬ বছর, ৩ মাস ও ১৮ দিন বয়সে, ডান পায়ে ফুটবল খেলায় পারদর্শী রুলি গুয়াতেমালার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি আর্জেন্টিনা ৩–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে রুলি সর্বমোট ২ ম্যাচে অংশগ্রহণ করেছেন।
ওয়াং ওচেওনচুকগুক জেওন
ওয়াং ওচেওনচুকগুক জেওন (হাঙ্গুল: 왕오천축국전, হাঞ্জা:, ) কোরীয় বৌদ্ধ পরিব্রাজক হায়েচো দ্বারা বিরচিত ভ্রমণ কাহিনী।
রচনা
কোরীয় বৌদ্ধ পরিব্রাজক হায়েচো তাঁর ভারত ভ্রমণ কালে চীনা ভাষায় ওয়াং ওচেওনচুকগুক জেওন বা ভারতের পাঁচ রাজ্যে তীর্থের স্মৃতিকথা নামে এই ভ্রমণ কাহিনী রচনা করেন। এই ভ্রমণ কাহিনী থেকে জানা যায়, সমুদ্রপথে ভারতে পৌঁছে তিনি মগধ, কুশীনগর, বেনারস হয়ে লুম্বিনী যান। সেখান থেকে কাশ্মীর হয়ে রেশম পথ ধরে পশ্চিম দিকে যাত্রা করে করাশর হয়ে ৭২৯ খ্রিষ্টাব্দে চীন ফিরে আসেন। কাশ্মীরের উত্তর পূর্বে অবস্থিত তিনটি রাজ্য সম্বন্ধে তিনি বলেন যে এই রাজ্যগুলি ''… তিব্বতের শাসনাধীনে ......... দেশটি ছোট ও সরু, এবং পর্বত ও উপত্যকাগুলি এবড়ো খেবড়ো। সেখানে মঠ ও সন্ন্যাসী আছে, এবং মানুষ ত্রিশরণ বিশ্বাসের সঙ্গে আরাধনা করেন। তিব্বত রাজ্যের পূর্বে, মঠ একেবারেই নেই, এবং বুদ্ধের শিক্ষা সেখানে অপরিচিত; কিন্তু এই দেশগুলিতে, মানুষেরা হু জাতির; তাই তাঁরা বিশ্বাসী।'' রিজভির মতে এই উক্তি প্রমাণ করে যে অষ্টম শতাব্দীর শুরুর দিকে লাদাখ তিব্বতের অধীনে থাকলেও সেখানকার মানুষ তিব্বতী ছিলেন না। এই বইতে তিনি সেই সময়ে ভারতে বৌদ্ধ ধর্মের অধঃপতনের কথা উল্লেখ করেন।
আবিষ্কার
বিংশ শতাব্দীর শুরুতে ডানহুয়াং পুঁথির মধ্যে এই ভ্রমণ কাহিনীর পুঁথি আবিষ্কৃত হয়। ১৯০৮ খ্রিষ্টাব্দে ফরাসী অভিযাত্রী পল পেলিওট এই পুঁথি কিনে নেন ও বর্তমানে এটি ফ্রান্সের জাতীয় গ্রন্থাগারে সংরক্ষিত করে রাখা আছে।
পুথির বিবরণ
রচনাটি তিন খন্ডের হলেও সমগ্র প্রথম খন্ড ও শেষ খন্ডের শেষ ভাগের খোঁজ পাওয়া যায়নি। এই পুঁথিতে ২২৭টি লাইনে ৫৮৯৩ চীনা অক্ষর রয়েছে। পুঁথিটি ৩৫৮.৬ সেন্টিমিটার লম্বা ও ২৮.৫ সেন্টিমিটার চওড়া।
মাদুরাই সুনগুড়ি
ভৌগোলিক নির্দেশক
১৯৯৯ খ্রিস্টাব্দে ভারত সরকারের ভৌগোলিক সূচকাদি পণ্য আইনের (জিআই আইন) অধীনে মাদুরাই শহরে উৎপাদিত মাদুরাই সুনগুড়ি কুটির শিল্পকে সুরক্ষা দেওয়া হয়। এটি "মাদুরাই সুনগুড়ি" শিরোনামে পেটেন্টস ডিজাইন এবং ট্রেডমার্কের নিয়ন্ত্রক দ্বারা নিবন্ধিত এবং জিআই অ্যাপ্লিকেশন নম্বর ২১, ক্লাস ২৪ - টেক্সটাইল এবং টেক্সটাইল সামগ্রী এবং ক্লাস ২৫ - শাড়ি এবং রুমাল সহ পোশাক হিসাবে একটি টেক্সটাইল পণ্য হিসাবে রেকর্ড করা হয়েছে। জিআই ট্যাগটি ১২ ডিসেম্বর ২০০৫ এ অনুমোদিত হয়েছিল।
অবস্থান
মাদুরাই সুনগুড়ি তৈরির মূল কেন্দ্র তামিলনাড়ুর মাদুরাই জেলার সদর ও ভাইগাই নদীর তীরবর্তী মাদুরাই শহরে।
ইতিহাস
অষ্টম থেকে একাদশ শতাব্দী অবধি সৌরাষ্ট্র অঞ্চল (বর্তমান গুজরাত) থেকে আসা সৌরাষ্ট্রীরা ঘন ঘন মুসলিম আগ্রাসনের কারণে দক্ষিণ ভারতে অভিবাসন শুরু করে, এই বণিকরা চোল, পাণ্ড্য, বিজয়নগর, নায়ক এবং তাঞ্জোর মারাঠা রাজাদের আমন্ত্রণে দক্ষিণ ভারত জুড়ে বণিক সিল্ক-বুনন গিল্ড স্থাপন করেছিল এবং প্রাচীন দক্ষিণ ভারতের রাজপরিবারের কাছে রেশমী পোশাক এবং হীরার ব্যবসায়ের সাথে জড়িত ছিল, কারণ গুপ্ত রাজবংশের সময়কালে সিল্ক রাজ পরিবারগুলির পোশাকে পরিণত হয়েছিল। তাদের মধ্যে কিছু মাদুরাইতে বসতি স্থাপন করেছিলেন, যেখানে নায়ক রাজবংশের স্থানীয় রাজা তাদের স্বাগত জানান। এখানে, তারা "পাত্নালকারার" (রেশম সুতোর লোক) হিসাবে পরিচিতি লাভ করেছিল। স্থানীয় রাজাদের খুশী করার জন্য, মাদুরাইয়ের সৌরাষ্ট্রীয়রা, যারা রেশম পোশাকের বুনন ও বুননের দক্ষ কারিগর ছিল, গ্রীষ্মমন্ডলীয় পরিস্থিতিতে ব্যবহারের জন্য উপযুক্ত সুতির কাপড়ের উপহার উপহার তৈরি করেছিলেন এবং এটিকে "মাদুরাই সুঙ্গদী" নামে অভিহিত করেছিলেন।
সৌরাষ্ট্রে, 'সুনগুড়ি' শব্দটি সংস্কৃত শব্দের সাথে "সুনাম" অর্থ "বৃত্তাকার" এর সাথে সম্পর্কিত, যা ফ্যাব্রিকের উপর ছড়িয়ে দেওয়া বিজ্ঞপ্তি বিন্দুগুলিকে একটি বিশিষ্ট এবং বিশেষ মোটিফ হিসাবে উপস্থাপন করে।
ফ্যাব্রিকের বিন্দু নকশাগুলি মহাজাগতিক তারা দ্বারা অনুপ্রাণিত হওয়ার সাথে সাথে এর গিঁট দেওয়ার ধরনটি মহিলাদের চুল বেঁধে রাখার একটি অনুলিপি।
ফতেয়াবাদ জংশন রেলওয়ে স্টেশন
ফতেয়াবাদ জংশন রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে ফতেয়াবাদ রেলওয়ে স্টেশন তৈরি করা হয়। পরে এই চট্টগ্রাম থেকে চট্টগ্রাম বিশ্ববিদ্যালয় পর্যন্ত রেলপথ তৈরি হলে স্টেশনটি জংশন স্টেশনে পরিণত হয়।
পরিষেবা
ফতেয়াবাদ জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
হামুদুর রহমান
প্রধান বিচারপতি হামুদুর রহমান (১ নভেম্বর ১৯১০ – ৩১ অক্টোবর ১৯৭৫) ছিলেন একজন বাঙালি বংশোদ্ভূত পূর্ব পাকিস্তানি আইনবিদ । তারা পরিবার কর্মসূত্রে বিহারের পাটনায় থাকাকালীন সময়ে তিনি পাটনায় জন্মগ্রহণ করেন এবং পরে তিনি ঢাকা হাইকোর্ট এ আইন ব্যবসা শুরু করে। তিনি পাকিস্তানের সপ্তম প্রধান বিচারপতি এবং ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। এছাড়াও তিনি করাচি বিশ্ববিদ্যালয়ে আইনের অধ্যাপক ছিলেন। জুলফিকার আলি ভুট্টোর সরকার তাকে হামুদুর রহমান কমিশনের প্রধান নিযুক্ত করে। এর ফলে তিনি দেশীয় ও আন্তর্জাতিক পর্যায়ে খ্যাতি অর্জন করেছিলেন। এই কমিশন বাংলাদেশের স্বাধীনতা যুদ্ধে পাকিস্তান সেনাবাহিনীর ভূমিকা তদন্ত করার জন্য গঠিত হয়েছিল।
জীবনী
হামুদুর রহমান ব্রিটিশ ভারতের পাটনায় জন্মগ্রহণ করেছিলেন। তিনি কলকাতা বিশ্ববিদ্যালয়ের সেন্ট জেভিয়ার্স কলেজ থেকে স্নাতক হন। লন্ডন বিশ্ববিদ্যালয় থেকে তিনি এলএলবি ডিগ্রি লাভ করেন। তিনি গ্রেস ইনে অধ্যয়ন করেছেন। ১৯৩৭ সালে তিনি কল টু দ্য বার লাভ করেন।
১৯৩৮ সালে তিনি কলকাতা উচ্চ আদালতে আইনজীবী হিসেবে কর্মজীবন শুরু করেন। ১৯৪০ সালে তিনি কলকাতা কর্পোরেশনের কাউন্সিলর এবং ১৯৪৩ সালে কলকাতার ডেপুটি মেয়র হন। ১৯৪৩ থেকে ১৯৪৭ সাল পর্যন্ত তিনি বাংলা প্রদেশের জুনিয়র স্ট্যান্ডিং কাউন্সিলের সদস্য ছিলেন। পাকিস্তানের স্বাধীনতার পর তিনি পূর্ব পাকিস্তানের ঢাকা চলে আসেন। ১৯৫৩ সালে তিনি পূর্ব পাকিস্তানের এডভোকেট জেনারেল হিসেবে নিয়োগ পান। ১৯৫৪ সাল পর্যন্ত তিনি এই পদে বহাল ছিলেন। এরপর ঢাকা উচ্চ আদালতের বিচারক হিসেবে পদোন্নতি লাভ করেন।
কর্মজীবন
বিচারপতি হামুদুর রহমান ১৯৫৪ থেকে ১৯৬০ সাল পর্যন্ত ঢাকা উচ্চ আদালতের বিচারক ছিলেন। ১৯৫৮ সালের নভেম্বর থেকে ১৯৬০ সালের ডিসেম্বর পর্যন্ত তিনি ঢাকা বিশ্ববিদ্যালয়ের উপাচার্য হিসেবে দায়িত্বপালন করেছেন। ১৯৬০ সালে তিনি পাকিস্তান সুপ্রিম কোর্টের বিচারক হিসেবে নিয়োগ পান। ১৯৬৮ সালে তাকে পাকিস্তানের প্রধান বিচারপতি হিসেবে নিয়োগ দেয়া হয়।
কর্মজীবনে হামুদুর রহমান বিভিন্ন দায়িত্বপূর্ণ পদে অধিষ্ঠিত হয়েছিলেন। তিনি আন্তর্জাতিক সালিসি আদালতের সদস্য, ছাত্র সমস্যা ও উন্নয়ন কমিশনের চেয়ারম্যান, আইন সংস্কার কমিশনের সদস্য, যুদ্ধ তদন্ত কমিশন, জাতিসংঘের অপরাধ দমন ও নিয়ন্ত্রণ কমিটির সদস্য এবং ইসলামিক আদর্শ কাউন্সিলের চেয়ারম্যান হিসেবে দায়িত্বপালন করেছেন। বাংলাদেশের স্বাধীনতার পর তিনি পাকিস্তানের নাগরিক হিসেবে থাকার সিদ্ধান্ত নেন।
হামুদুর রহমান কমিশন রিপোর্ট
বাংলাদেশের স্বাধীনতার পর পাকিস্তানের রাষ্ট্রপতি জুলফিকার আলি ভুট্টো একটি তদন্ত কমিশন গঠন করে হামুদুর রহমানকে এর চেয়ারম্যান নিয়োগ দেন। তাকে পাকিস্তানের ভাঙনের কারণ এবং জাতীয় রাজনীতিতে পাকিস্তানের সশস্ত্র বাহিনীর ভূমিকা তদন্ত করার দায়িত্ব দেয়া হয়। তার রিপোর্টে বেশ কয়েকজন সেনা কর্মকর্তাকে অভিযুক্ত করা হয় এবং তাদের বিচারের সুপারিশ করা হয়। তবে জুলফিকার আলি ভুট্টো এবং পরবর্তী মুহাম্মদ জিয়া-উল-হক সরকার কখনো রিপোর্টটি জনসম্মুখে প্রকাশ করেনি।
২০০০ সালে একটি ভারতীয় পত্রিকায় রিপোর্টের কিছু অংশ ফাঁস হয়। এরপর একটি পাকিস্তানি পত্রিকায়ও রিপোর্টের কিছু অংশ প্রকাশিত হয়। শেষপর্যন্ত পারভেজ মুশাররফ সরকার রিপোর্টটি জনসম্মুখে প্রকাশ করে।
এমিলের গোয়েন্দা বাহিনী
এমিলের গোয়েন্দা বাহিনী ১৯৮০ সালে মুক্তিপ্রাপ্ত স্বাধীন বাংলাদেশের প্রথম শিশুতোষ চলচ্চিত্র। জার্মান লেখক এরিখ কাস্টনার রচিত এমিলের গোয়েন্দা দল (১৯২৯) নামক কিশোর গোয়েন্দা উপন্যাসের আলোকে এটি নির্মিত হয়েছে। চলচ্চিত্রটির চিত্রনাট্য ও পরিচালনা করেছেন বাদল রহমান। অভিনয়ে ছিলেন গোলাম মোস্তফা, সারা জাকের, এটিএম শামসুজ্জামান, শর্মিলী আহমেদ, মাস্টার পার্থ, শিপলু, টিপটিপ প্রমুখ।
চলচ্চিত্রটি বাংলাদেশ সরকারের অনুদানের নির্মিত প্রথম চলচ্চিত্র যা ঢাকায় মুক্তি পায়।
কাহিনীসংক্ষেপ
এমিল খেলাঘরের ‘মুক্ত পাখিকে বন্দী কোরো না’ শীর্ষক রচনা প্রতিযোগিতায় প্রথম হয়ে খুলনা থেকে ঢাকায় পুরস্কার গ্রহণ করতে আসে। আসার পথে ট্রেনে তার সাথে থাকা ৫০০ টাকা হারিয়ে যায়। টাকাটা তার নানির জন্য তার মা দিয়েছিল। এরপর শুরু হয় তার টাকা উদ্ধারের অভিযান। সে তার সঙ্গী হিসেবে খুঁজে পায় ঢাকার একদল বাচ্চা।
মুক্তি
চলচ্চিত্রটি ১৯৮০ সালের সেপ্টেম্বর-অক্টোবর মাসে ঢাকায় মুক্তি দেয়া হয়।
সঙ্গীত
চলচ্চিত্রের একটি গান হল আমরা যাব অভিযানে সঙ্গে যাবে কে।
পুরস্কার
চলচ্চিত্রটি শ্রেষ্ঠ চলচ্চিত্র প্রযোজক, শ্রেষ্ঠ পার্শ্ব-চরিত্র অভিনেতা, শ্রেষ্ঠ শিশুশিল্পী, শ্রেষ্ঠ চিত্রগ্রাহক এবং শ্রেষ্ঠ সম্পাদনা এই পাঁচটি বিভাগে জাতীয় চলচ্চিত্র পুরস্কার লাভ করে। যার মধ্যে বাদল রহমান শ্রেষ্ঠ চলচ্চিত্র প্রযোজক ও শ্রেষ্ঠ সম্পাদনা এই দুইটি বিভাগে পুরস্কার লাভ করে।
রোগবিস্তার বিজ্ঞান
thumb|right|300px|লন্ডনে ১৮৫৪ সালে কলেরা রোগীদের মানচিত্র রোগবিস্তার বিজ্ঞান বা মহামারী বিজ্ঞান (Epidemiology) চিকিৎসাবিজ্ঞানের একটি শাখা, যেখানে বৈজ্ঞানিক পদ্ধতি ব্যবহার করে বৃহৎ আকারের মানব জনসমষ্টিতে রোগসমূহের প্রাদুর্ভাব ও বণ্টন (কে, কখন, কোথায় রোগাক্রান্ত) ও এগুলির বিস্তার ও তীব্রতা নিয়ন্ত্রণকারী নিয়ামক শর্তসমূহের প্রামাণ্য উপাত্তভিত্তিক অনুসন্ধান ও বিশ্লেষণ করা হয় এবং এ-সংক্রান্ত গবেষণালব্ধ জ্ঞানের প্রেক্ষিতে ঐসব রোগ প্রতিরোধ ও সেগুলির বিস্তার নিয়ন্ত্রণের উপায়সমূহ অধ্যয়ন করা হয়।
চিকিৎসাবিজ্ঞানের অন্যান্য শাখার সাথে রোগবিস্তার বিজ্ঞানের পার্থক্য এই যে এখানে স্বতন্ত্র বা একক রোগীর পরিবর্তে বহুসংখ্যক রোগী বা মানুষের সমষ্টি নিয়ে অধ্যয়ন করা হয়, যা প্রায়শই অতীতমুখী ও ঐতিহাসিক প্রকৃতির। ১৯শ শতকে মানুষে সংঘটিত বিভিন্ন রোগ, বিশেষত মহামারীর আকার ধারণকারী রোগসমূহের কারণ অনুসন্ধান করতে গিয়ে রোগবিস্তার বিজ্ঞানের উদ্ভব হয়। আজও রোগবিস্তার বিজ্ঞানের একটি প্রধান লক্ষ্য হল কোনও প্রদত্ত রোগের জন্য উচ্চ ঝুঁকিতে থাকা জনসমষ্টিসমূহকে চিহ্নিত করা, যাতে সেই রোগের কারণ শনাক্ত করা সম্ভব হয় এবং রোগটির বিরুদ্ধে প্রতিরোধমূলক ব্যবস্থা বাস্তবায়ন করা যায়।
রোগবিস্তারবৈজ্ঞানিক গবেষণাগুলি থেকে প্রাপ্ত তথ্যাদি কেবলমাত্র বিভিন্ন রোগের কারণ নির্ণয়েই ব্যবহার করা হয় না। এগুলি প্রায়শই নতুন স্বাস্থ্যসেবাসমূহের পরিকল্পনা প্রণয়ন, সেবাগ্রহণকারী জনসমষ্টির মধ্যে বিভিন্ন রোগের সংক্রমণের পরিমাণ নির্ণয় এবং কোনও প্রদত্ত জনসমষ্টিতে বিরাজমান সামগ্রিক স্বাস্থ্য পরিস্থিতি পর্যালোচনার কাজে ব্যবহার করা হয়। বিশ্বের সিংহভাগ দেশে জনস্বাস্থ্য কর্তৃপক্ষসমূহ নিয়মিতভাবে বিশেষ বিশেষ রোগ এবং তাদের দেশের জনসাধারণের মধ্যে ঐসব রোগের কারণে মৃত্যুর হার বিষয়ক রোগবিস্তারবৈজ্ঞানিক উপাত্ত সংগ্রহ করে। কোনও নির্দিষ্ট জনসমষ্টির অভ্যন্তরে এবং একাধিক জনসমষ্টির মধ্যে কোনও রোগের বৈশিষ্ট্যাবলি আরও ভালোভাবে অনুধাবন করার জন্য রোগবিস্তার বিজ্ঞান ক্ষেত্রে বিভিন্ন ধরনের উপকরণ ব্যবহার করা হয়, যাদের মধ্যে মৃত্যুহার, নতুন রোগ সংক্রমণ হার এবং বিদ্যমান সংক্রমিত রোগীর হার উল্লেখযোগ্য।
প্রাথমিকভাবে রোগবিস্তার বিজ্ঞানে সংক্রামক ব্যাধিসমূহ আলোচিত হত। ইংরেজ চিকিৎসক জন স্নো ১৮৪৯ খ্রিস্টাব্দে সর্বপ্রথম সুপরিচিত একটি রোগবিস্তারবৈজ্ঞানিক অনুসন্ধানকর্ম সম্পাদন করেন। তিনি লক্ষ করেন যে লন্ডন নগরীতে যে ওলাওঠা (কলেরা) রোগের মহামারী হয়েছিল, তা মূলত ব্রড স্ট্রিট পাম্প নামক একটি পানীয় জল সরবরাহ ব্যবস্থার সেবা গ্রহণকারী অঞ্চলের মধ্যে ঘটেছিল। পাম্পটি বন্ধ করে দেবার পরে মহামারীর প্রকোপ কমে যায়। আধুনিক যুগে এসে সংক্রামক রোগ ছাড়াও যেকোনও দীর্ঘস্থায়ী রোগ যেমন হৃদরোগ বা কর্কটরোগের (ক্যান্সার) প্রাদুর্ভাব ও বিস্তার রোগবিস্তার বিজ্ঞানের পরিধিতে পড়েছে। শুধুমাত্র মহামারী কিংবা ব্যাপকভাবে বিস্তৃত রোগের ক্ষেত্রেই নয়, বরং যেকোন রোগের জন্যই রোগবিস্তার বিজ্ঞান প্রযুক্ত হতে পারে। অধিকন্তু রোগ নয় এমন বহু ধরনের স্বাস্থ্য-সংক্রান্ত অবস্থা যেমন উচ্চ রক্তচাপ, অতিস্থুলতা, মানসিক বিষন্নতা, ইত্যাদিও রোগবিস্তার বিজ্ঞানে অধ্যয়ন করা হতে পারে।
রোগবিস্তারবৈজ্ঞানিক গবেষণাগুলিকে বর্ণনামূলক কিংবা বিশ্লেষণী --- এই দুই শ্রেণীতে ভাগ করা যেতে পারে। বর্ণনামূলক রোগবিস্তার বিজ্ঞান হল রোগবিস্তারবৈজ্ঞানিক গবেষণার প্রথম ধাপ, যাতে উদ্ভূত রোগটিকে পর্যবেক্ষণ করা হয়। বর্ণনামূলক রোগবিস্তারবিজ্ঞানে কোনও প্রদত্ত জনসমষ্টির মধ্যে জরিপ চালানো হয় এবং বয়স, লিঙ্গ, নৃগোষ্ঠী, পেশা, ইত্যাদির ভিত্তিতে জনসম্প্রদায়ের কোন্‌ অংশ আলোচনাধীন রোগে আক্রান্ত, তা নির্ণয় করা হয়। আরেক ধরনের বর্ণনামূলক গবেষণাতে বহু বছর ধরে সময়ের সাথে সাথে কিংবা ভৌগোলিক অবস্থান অনুযায়ী নতুন রোগীর হার ও মৃত্যুহারের পরিবর্তন বা ভেদ পর্যবেক্ষণ করা হয়। বর্ণনামূলক গবেষণাগুলি আলোচ্য রোগের নতুন নতুন লক্ষণসমষ্টি শনাক্ত করতে সাহায্য করে কিংবা রোগ ও ঝুঁকি-সৃষ্টিকারী কারণের মধ্যে সম্পর্ক প্রস্তাব করা হতে পারে, যেগুলি অতীতে অজানা ছিল। সাধারণত বর্ণনামূলক রোগবিস্তার বিজ্ঞানের গবেষণা শেষে কিছু বৈজ্ঞানিক অনুমান সূত্রায়ন করা হয়।
বিশ্লেষণী রোগবিস্তার বিজ্ঞান হল রোগবিস্তারবৈজ্ঞানিক গবেষণার দ্বিতীয় ধাপ। এখানে বর্ণনামূলক রোগবিস্তার বৈজ্ঞানিক জরিপ থেকে প্রাপ্ত তথ্যাবলি বা পরীক্ষাগারের গবেষণায় প্রাপ্ত পর্যবেক্ষণসমূহ থেকে লব্ধ বৈজ্ঞানিক অনুমানগুলি পরীক্ষা করা হয়। বিশ্লেষণী গবেষণাগুলিতে একটি নমুনা জনসমষ্টিকে রোগের অনুমিত কারণের উপর ভিত্তি করে দুই বা ততোধিক দলে বিভক্ত করা হয় এবং তার পর এই দলগুলির মধ্যে নতুন রোগীর হার, মৃত্যুহার ও অন্যান্য চলরাশিগুলি পর্যবেক্ষণ করা হয়। ভবিষ্যাপেক্ষ-দলগত গবেষণা (Prospective-cohort study) নামক এক ধরনের বিশ্লেষণী গবেষণাতে সময়ের সাথে সাথে নতুন রোগীর হারের পার্থক্য পর্যবেক্ষণ করার জন্য কোনও জনসমষ্টির সদস্যদেরকে অনুসরণ করা হয়।
রোগবিস্তারবৈজ্ঞানিক গবেষণার প্রধান উপক্ষেত্রগুলির মধ্যে রোগের কারণ নির্ণয়, রোগের সংবহন, রোগের প্রাদুর্ভাব অনুসন্ধান, রোগ নজরদারি, পরিবেশগত রোগবিস্তারবিজ্ঞান, আদালতি রোগবিস্তারবিজ্ঞান, কর্মস্থলীয় রোগবিস্তারবিজ্ঞান, যাচাই পরীক্ষা, জৈব-নজরদারি এবং রোগীভিত্তিক পরীক্ষণের মাধ্যমে একাধিক চিকিৎসার ফলাফলের তুলনা, ইত্যাদি উল্লেখ্য।
রোগবিস্তার বিজ্ঞানের গবেষণাগুলি অন্য বহুসংখ্যক বিজ্ঞানের উপরে গভীরভাবে নির্ভরশীল। প্রথমত, সংজ্ঞানুযায়ী পরিসংখ্যানবিদ্যা, বিশেষত জৈব পরিসংখ্যানবিদ্যার সাথে এর ঘনিষ্ঠ সম্পর্ক আছে; রোগবিস্তারবিজ্ঞানীরা পরিসংখ্যানবিদ্যার সাহায্যে সংগৃহীত উপাত্তগুলি বিশ্লেষণ করেন ও এগুলি থেকে যুক্তিযুক্ত সিদ্ধান্তে উপনীত হন। দ্বিতীয়ত, রোগবিস্তারবিজ্ঞানীরা স্বাস্থ্য ও জৈবচিকিৎসাবিজ্ঞানসমূহের কিছু শাখা যেমন জীববিজ্ঞান, রোগবিজ্ঞান ও শারীরবিজ্ঞানের তত্ত্ব ব্যবহার করে রোগ সৃষ্টি, সংক্রমণ ও সংবহনের জৈবিক প্রক্রিয়া সম্পর্কে জ্ঞান আহরণ করেন। তৃতীয়ত, রোগবিস্তারবিজ্ঞানীরা আচরণীয় ও সামাজিক বিজ্ঞানসমূহের কিছু শাখা যেমন নৃবিজ্ঞান, মনোবিজ্ঞান ও সমাজবিজ্ঞানের বিভিন্ন ধারণা ও তত্ত্ব প্রয়োগ করে সন্নিহিত ও দূরবর্তী কারণসমূহ আরও ভালভাবে অনুধাবন করার চেষ্টা করেন। অধিকন্তু অরক্ষিত অবস্থা যাচাই করার জন্য প্রকৌশলের সহায়তা নেওয়া হতে পারে।
রোগবিস্তার বিজ্ঞানীরা গবেষণা নকশাকরণ, উপাত্ত সংগ্রহ ও সেগুলির পরিসংখ্যানিক বিশ্লেষণ, ফলাফলের ব্যাখ্যা প্রদান ও বৈজ্ঞানিক সম্প্রদায়ের মধ্যে এগুলি ভাগাভাগি করে নেওয়া (সহকর্মীদের পর্যালোচনা ও কদাচিৎ প্রণালীবদ্ধ পর্যালোচনা যার অন্তর্ভুক্ত), ইত্যাদি বিভিন্ন কাজে ভূমিকা পালন করেন। রোগবিস্তারবিজ্ঞানের গবেষণার পদ্ধতিগুলি রোগীভিত্তিক গবেষণা ও জনস্বাস্থ্য গবেষণাতে কাজে লেগেছে। রোগবিস্তার বিজ্ঞানীরা রোগ, আঘাত বা মৃত্যুর ঝুঁকি-সৃষ্টিকারী কারণগুলি শনাক্ত করেন; সময়ের সাথে সাথে রোগ বা অন্যান্য স্বাস্থ্যহানিকর ঘটনাসমূহ পর্যবেক্ষণ ও অনুসরণ করেন; রোগ প্রতিরোধ ও চিকিৎসা কর্মসূচিসমূহের কার্যকারিতা ও দক্ষতা পর্যালোচনা করেন; স্বাস্থ্য পরিকল্পনা ও যথোপযুক্ত অগ্রাধিকারভিত্তিক স্বাস্থ্য কর্মসূচি প্রতিষ্ঠার লক্ষ্যে স্বাস্থ্য পরিকল্পনা ও সিদ্ধান্ত গ্রহণের জন্য উপকারী তথ্য সরবরাহ করেন; জনস্বাস্থ্য কর্মসূচি নির্বাহ করার ক্ষেত্রে সহায়তা করেন; জনস্বাস্থ্যমূলক তথ্য প্রচারে সহায়তা করেন।
আধুনিক রোগবিস্তার বিজ্ঞানে বয়স, লিঙ্গ, জাতীয়তা, আর্থসামাজিক কারণ ইত্যাদির প্রভাবের উপর দৃষ্টি নিবদ্ধ করা হতে পারে। যেমন ইনফ্লুয়েঞ্জার মহামারীর সময় বৃদ্ধ বা বয়স্ক ব্যক্তিদের শ্বাসকষ্টজনিত মৃত্যুর ঝুঁকি, পুরুষদের মধ্যে উচ্চতর হৃদাঘাতের হার, আইরীয় পিতামাতার সন্তানদের মধ্যে দ্বিধামেরু (স্পাইনা বাইফিডা) নামক জন্মগত বৈকল্য, ঘনবসতিপূর্ণ নগরীতে গৃহহীন ও দরিদ্র শ্রেণীর লোকদের মাঝে যক্ষ্মা রোগের সংক্রমণ, ইত্যাদি। রোগবিস্তার বিজ্ঞানীরা জনসমষ্টিসমূহের রোগের সাধারণ কারণ অনুসন্ধান করার পাশাপাশি কোনও বিশেষ রোগের একটি বিশেষ প্রাদুর্ভাবের উৎস শনাক্ত করার দায়িত্বেও নিয়োজিত হতে পারেন।
জীবাণু ও সংক্রামক রোগসমূহের মধ্যে যে অকাট্য পরিষ্কার সম্পর্ক বিদ্যমান, তার বিপরীতে দীর্ঘস্থায়ী রোগ যেমন হৃদরোগ বা কর্কটরোগ (ক্যান্সার) বিষয়ক রোগবিস্তার বৈজ্ঞানিক গবেষণায় প্রাপ্ত সিদ্ধান্তগুলি ততোটা চূড়ান্ত বা তর্কাতীত হয় না। তা সত্ত্বেও বহুসংখ্যক গবেষণাতে বেরিয়ে এসেছে যে ধূমপানের সাথে ফুসফুসের কর্কটরোগ ও অন্যান্য ব্যাধির সম্পর্ক আছে, যার ফলে বহু দেশের স্বাস্থ্য কর্তৃপক্ষ সিগারেটের মোড়কে ও বিজ্ঞাপনে সতর্কবাণী যুক্ত করা বাধ্যতামূলক করেছে। এছাড়া হৃদরোগের প্রাদুর্ভাব কমানোর জন্য কোলেস্টেরলযুক্ত খাবার কম খাওয়ার ব্যাপারেও বেশ কিছু স্বাস্থ্য সংস্থা সুপারিশ করেছে। বিশ্ব স্বাস্থ্য সংস্থা বৃহদান্ত্র ও মলাশয়ের কর্কটরোগের পেছনে খাদ্যে গবাদি পশুর মাংস অতিমাত্রায় গ্রহণকে একটি কারণ হিসেবে চিহ্নিত করেছে।
অনসূয়া আব্বাসি
অনসূয়া আব্বাসি হচ্ছেন পাকিস্তানের একজন টেলিভিশন অভিনেত্রী। পাকিস্তান টেলিভিশনে শিশুশিল্পী হিসেবে কাজ শুরু করা অনসূয়া বড়ো হয়ে এমটিভি পাকিস্তানে ভিজে (ভিডিও জকি) হিসেবে চাকরি করেন। এছাড়াও তিনি বিভিন্ন বিজ্ঞাপনের মডেল হয়েছেন এবং আগ টিভি এবং জিও টিভিতেও চাকরি করেছেন কিন্তু তিনি পরে অভিনয় করা শুরু করেন। তার অভিনীত জনপ্রিয় টিভি ধারাবাহিক হচ্ছে মেরা ছায়ে ২ (২০১২), মেরি স্যাহেলি মেরি হামজোলি (২০১২), টুটে হুয়ে পেড় (২০১৩), নানহি (২০১৩), পিয়ারে আফজাল (২০১৩), মালিকা-এ-আলেয়া (২০১৪), ভাওয়ার (২০১৪) এবং মালিকা-এ-আলেয়া ২য় মৌসুম (২০১৫)। তার জনপ্রিয় অধিকাংশ নাটকগুলোই জিও টিভির ছিলো, এছাড়াও কয়েকটি ছিলো এআরওয়াই ডিজিটালের।
ইকবাল পার্ক
ইকবাল পার্ক, সাবেক মিন্টো পার্ক একটি শহুরে পার্ক; সংস্কার ও সম্প্রসারণের পর এটির নাম হয় গ্রেটার ইকবাল পার্ক পাকিস্তানের লাহোরের ওয়ালেড সিটির উপকণ্ঠে অবস্থিত।  মিনার-এ-পাকিস্তানরের বাড়ি হিসেবে যেমন প্রসিদ্ধ, ১২৫ একরের পার্কের মধ্যে একটি কৃত্রিম হ্রদ আছে যা চার একরের চেয়ে বেশি বিস্তৃত, যার মধ্যে ৮০০ ফিট লম্বা মিউজিক্যাল সুশ্রাব্য ঝরনা রয়েছে। অন্য আকর্ষণগুলোর মধ্যে একটি সফট রেল, লাইব্রেরী, একটি মুক্তাঙ্গন জিম এবং খাবার দোকান রয়েছে।  আরো আল্লামা ইকবাল এবং হাফেজ জালানদারির সমাধি পার্কের মধ্যে অবস্থিত।
সংস্কার এবং সম্প্রসারণ
মিনার-ই-পাকিস্তানের সংস্কারসহ ১২৫ একর সবুজ মরুদ্যান প্রায় পুরোপুরিভাবে লাহোরের পুরাতন শহর দ্বারা বেষ্টিত। দর্শনার্থীরা রোলিং লনগুলিতে লাউঞ্জে এবং প্রতীকী মিনার ই পাকিস্তান, রাজকীয় লাহোর ফোর্ট,  প্রতীকী আজাদী এবং ঐতিহাসিক বাদশাহী মসজিদের সুন্দর দৃশ্য নিতে পারে, এছাড়াও আল্লামা ইকবালের (১৮৭৭-১৯৩৮) সমাধি যাহা নিভৃত আবাস, যিনি একজন মুসলিম কবি ও সর্বকালের অন্যতম অ্যাধাত্মিক চিন্তাবিদ এবং শিক্ষক। যারা আরো সক্রিয় ভ্রমণপথ পছন্দ করে, তাদের জন্য ৪ কিলোমিটার দীর্ঘ পথপথ চলমান এবং সাইকেল চালানোর জন্য প্রচুর সুযোগ দেয়। এছাড়া অতিথিরা চারটি স্মারক স্মৃতিস্তম্ভ দ্বারা ঘেরা ক্যাসকেডের মাধ্যমে ঘুরে বেড়াতে পারেন, নরম রেলতে যাত্রা করতে পারেন যা হ্রদটির কাছাকাছি ২ কিলোমিটার দীর্ঘ বাগি ট্র্যাক বা পিকনিকের সাথে চলতে পারে এবং ৮০০ ফুট দীর্ঘ বাদ্যযন্ত্রের ঝরনা কর্মক্ষমতা উপভোগ করে। এই প্রকল্পটি ১০ অক্টোবর ২০১৫ সালে শুরু হয়েছিল এবং প্রকল্পটির ঠিকাদারি কর্তৃক ৯৮১ মিলিয়ন পাকিস্তানি রুপি ব্যয়ে ৯ নভেম্বর ২০১৬ সালে সম্পন্ন হয়। হাবিব কনস্ট্রাকশন সার্ভিসেস প্রকল্পটি নির্মাণ করেছিল যা পাকিস্তানের বৃহত্তম নির্মাণ সংস্থাগুলির মধ্যে একটি এবং পূর্বে বেশ কয়েকটি মেগা প্রকল্পে কাজ করেছে। এছাড়াও ইতিহাস জাদুঘর ও একটি বহিরঙ্গন গ্যালারি পার্ক প্রাঙ্গনের ভিতরে নির্মানাধীন আছে।
সম্প্রসারণ পরিসংখ্যান:
ইএসপিএন রেডিও
ইএসপিএন রেডিও একটি আমেরিকান ক্রীড়া রেডিও নেটওয়ার্ক। এটি "স্পোর্টস রেডিও ইএসপিএন" এর মূল ব্যানারে ১ জানুয়ারী, ১৯৯২ এ চালু হয়েছিল। ইএসপিএন রেডিওটি ক্রিস্টিকটের ব্রিস্টলের ইএসপিএন সদর দপ্তরে অবস্থিত। নেটওয়ার্কটি দৈনিক এবং সাপ্তাহিক প্রোগ্রামিংয়ের নিয়মিত সময়সূচীর পাশাপাশি মেজর লীগ বেসবল, মেজর লিগ সকার, জাতীয় বাস্কেটবল বাস্কেটবল, আর্মি ব্ল্যাক নাইটস ফুটবল, কলেজ ফুটবল প্লে অফ, চ্যাম্পিয়নশিপ সপ্তাহ, এবং উয়েফা চ্যাম্পিয়নস লিগের খেলা সহ ক্রীড়া ইভেন্টের সরাসরি কভারেজ সরবরাহ করে।
ইএসপিএন রেডিও মার্কিন যুক্তরাষ্ট্র এবং কানাডার সিরিয়াস এক্সএম রেডিওর শতাধিক অনুমোদিত স্টেশনগুলিতে সম্প্রচারিত হয়। নেটওয়ার্ক সামগ্রীটি অনলাইন, মোবাইল অ্যাপ্লিকেশন এবং অন্যান্য মিডিয়া ডিভাইসের মাধ্যমে টুনিআইএন দ্বারা আক্সেস করা এবং বেশ কয়েকটি অনুমোদিত এবং মালিকানাধীন স্টেশনে পরিষেবাটি পাওয়া যায়। ২০১৪ সালে, ইএসপিএন তাদের সবচেয়ে জনপ্রিয় অনুষ্ঠান মাইক এন্ড মাইক, এসভিপি এবং রাশিলো সহ ২৪/৭ স্ট্রিম তৈরি করতে টিউনইনের সাথে অংশীদারত্ব চুক্তি করেছে।
ইতিহাস
ইএসপিএন রেডিও নেটওয়ার্ক ১৯৯১ সালের সেপ্টেম্বরে ইএসপিএন ইনক এবং ক্যাপিটাল সিটিস/এবিসি, ইনক এবং এবিসি রেডিও নেটওয়ার্ক দ্বারা গঠিত হয়েছিল। পঁচিশটি স্টেশন ৫ শে সেপ্টেম্বর ১৯৯১ এর মধ্যে ঘোষিত হয়। এবিসি রেডিও স্পোর্টসের নির্বাহী প্রযোজক শেলবি হুইটফিল্ড এবং ইএসপিএন এর নির্বাহী সম্পাদক জন এ ওয়ালশকে এই উদ্যোগের দায়িত্ব দেওয়া হয়েছিল।
নেটওয়ার্কটি স্পোর্টস রেডিও ইএসপিএন হিসাবে জানুয়ারী ১, ১৯৯২ তে চালু হয়। প্রথমে, ইএসপিএন রেডিওটি কেবল সপ্তাহান্তে সম্প্রচারিত হতো ৪৩ টি রাজ্যে ১৪৭ টি অনুমোদিত প্রতিষ্ঠানের মাধ্যমে। এর প্রাথমিক প্রোগ্রামের তালিকায় ছিল নিউজ শো, হালনাগাদ বিভাগ এবং খেলার বিশেষত্ব বিশ্লেষণ।
ধীরে ধীরে, ইএসপিএন আরও ডে-পার্ট যুক্ত করেছে এবং ২৪ ঘণ্টা পরিষেবাতে পরিণত হয়েছে। ১৯৯৫ সালে, ইএসপিএন রেডিও এনবিএর কাছে জাতীয় বেতার খেতাব অর্জন করে। ১৯৯৭ সালে, এটি এমএলবিতে জাতীয় বেতার খেতাব অর্জন করে। ডিজনি ২০০২ এর সেপ্টেম্বরে ফরোয়ার্ড অ্যাসোসিয়েশন থেকে ডব্লিউইভিডি ইএসপিএন রেডিওর ফ্লাগ স্টেশনটি কিনে নেয়। ২০০২ সালের ১২ জুন, ডিজনি ইএসপিএন রেডিও এবং রেডিও ডিজনি নেটওয়ার্ক এবং স্টেশনগুলো বজায় রেখে সিটিডেল সম্প্রচারের মাধ্যমে সিটিডেল ব্রডকাস্টিংয়ের সাথে এটিসি রেডিও নেটওয়ার্কগুলিকে একত্রিত করে এবং একীভূত করে।
ইএসপিএন রেডিও স্টেশন
ইএসপিএন রেডিওতে বর্তমানে নিউ ইয়র্ক সিটি, লস অ্যাঞ্জেলেস, শিকাগো এবং ডালাসে চারটি কোম্পানির মালিকানাধীন স্টেশন রয়েছে। এছাড়া উইডকনসিনে বেশ কয়েকটি রাজ্যে অন্যান্য রেডিও কোম্পানির মালিকানাধীন স্টেশন রয়েছে যেগুলো ইএসপিএন পরিচালনা করে।
দীপক শোধন
রোশন হর্ষদলাল দীপক শোধন (દીપક શોધન; ; জন্ম: ১৮ অক্টোবর, ১৯২৮ - মৃত্যু: ১৬ মে, ২০১৬) গুজরাতের আহমদাবাদে জন্মগ্রহণকারী প্রথিতযশা ভারতীয় টেস্ট ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে গুজরাত ও বরোদার প্রতিনিধিত্ব করেন। দলে তিনি মূলতঃ ব্যাটসম্যান ছিলেন। বামহাতে ব্যাটিংয়ের পাশাপাশি বামহাতে মিডিয়াম বোলিংয়েও পারদর্শীতা দেখিয়েছেন দীপক শোধন।
খেলোয়াড়ী জীবন
শোধন বামহাতি ব্যাটসম্যান ছিলেন ও মাঝে-মধ্যে মিডিয়াম পেস বোলিং করতেন। লালা অমরনাথের পর দ্বিতীয় ভারতীয় ব্যাটসম্যানরূপে টেস্ট অভিষেকে সেঞ্চুরি করার গৌরব অর্জন করেন। সফরের শুরুতে পাকিস্তান একাদশের বিপক্ষে পশ্চিম অঞ্চলের সদস্যরূপে অপরাজিত ৮৯* রান তোলার প্রেক্ষিতে দলের সদস্য মনোনীত হন। ১৯৫২ সালের কলকাতা টেস্টে তাকে দ্বাদশ ব্যক্তি হিসেবে রাখা হয়। কিন্তু খেলতে অক্ষম বিজয় হাজারের পরিবর্তে ফিল্ডিং করতে নামানো হয়। কলকাতায় প্রত্যেক ভারতীয় ব্যাটসম্যান দুই অঙ্কের কোটায় রান তুলেন। তন্মধ্যে ৮ নম্বরে ব্যাটিং করতে নেমে শোধন ১১০ রানের মনোজ্ঞ ইনিংস উপহার দেন। পরবর্তীতে তার এ শতক সম্পর্কে এক স্বাক্ষাৎকারে বলেন যে, ‘আমি নিজেকে আক্রমণাত্মক খেলোয়াড় হিসেবে জানি। আমি টের পেয়েছিলাম যে পাকিস্তান আক্রমণাত্মক ফিল্ডিং সাজিয়েছে। নবম উইকেট পতনের পরও আমি পরপর দুইটি বাউন্ডারি হাঁকিয়ে ১০০ রানে পৌঁছি।’ শেষ উইকেটে গুলাম আহমেদের সাথে মূল্যবান ৪০ রানের জুটি গড়েন।
এরপর পোর্ট অব স্পেনে স্বাগতিক ওয়েস্ট ইন্ডিজের বিপক্ষে অনুষ্ঠিত প্রথম টেস্টে ৪৫ ও ১১ তুলেন। পরবর্তী তিন টেস্টে অংশ নেননি। সিরিজের শেষ টেস্টে তাকে নেয়া হলেও অসুস্থ হয়ে পড়েন। দ্বিতীয় ইনিংসে ১০ নম্বরে ব্যাটিংয়ে নেমে গুরুত্বপূর্ণ অপরাজিত ১৫* রান তুলেন। এটিই তার শেষ টেস্ট ছিল। এরপর আর কখনো তাকে ভারতের পক্ষে খেলতে দেখা যায়নি।
দীপক শোধনের ৬০.৩৩ গড়ে রান সংগ্রহ ভারতীয় ব্যাটসম্যানদের সম্পূর্ণ খেলোয়াড়ী জীবন শেষ করা ক্রিকেটারদের মধ্যে অদ্যাবধি সর্বোচ্চ গড়রূপে বিবেচিত। রঞ্জী ট্রফিতে গুজরাতের পক্ষেই অধিকাংশ সময় খেলেছেন। এরপর তিনি বরোদায় স্থানান্তরিত হন।
তরুণ অবস্থায় তিনি ভালোমানের হকি খেলোয়াড় ছিলেন। বামহাতি হওয়ায় তার বামহাতে খেলার উপযোগী হকিস্টিকের প্রয়োজন পড়তো।.
বিতর্ক
ভারতীয় দলে তার অনুপস্থিতির বিষয়ে কোন ব্যাখ্যা দেয়া হয়নি। ধারণা করা হয় যে, তিনি দল নির্বাচকমণ্ডলীর উপেক্ষার পাত্র ছিলেন। ২০০৪ সালে ‘দ্য কভার্স আর অফ’ শীর্ষক আত্মজীবনীমূলক গ্রন্থ প্রকাশ করেন। রাজন বালা বিভিন্ন ব্যক্তির সাথে স্বাক্ষাৎকার নিয়ে জেনেছেন যে, দীপক শোধন ও বিনু মানকড়ের মধ্যকার স্নায়ুযুদ্ধের কারণেই তার খেলোয়াড়ী জীবন শেষ হয়ে যায়। দলের জ্যেষ্ঠ খেলোয়াড়রূপে মানকড়ের সাথে অধিনায়ক বিজয় হাজারের সুসম্পর্ক ছিল না। প্রচলিত রয়েছে যে, এ সময় মানকড় তাকে তার সাথে অথবা হাজারেকে বেঁছে নিতে বললে সূধন ভারতীয় দলে অবস্থানের কথা বলেন। মানকড় তাকে দল থেকে বের করে দেয়ার হুমকি দেন। ওয়েস্ট ইন্ডিজ সফর শেষে হাজারেকে দল থেকে বের করে দেয়া হয় ও মানকড়কে তার স্থলাভিষিক্ত করা হয়।
দেহাবসান
১৬ মে, ২০১৬ তারিখে আহমদাবাদের নিজ বাড়ীতে ৮৭ বছর বয়সে তার দেহাবসান ঘটে। তিনি ফুসফুসের ক্যান্সারে ভুগছিলেন। ফেব্রুয়ারি, ২০১৬ সালে তার এ রোগ ধরা পড়ে। মৃত্যুকালীন তিনিই ভারতের বয়োঃজ্যেষ্ঠ সাবেক ভারতীয় ক্রিকেটার ছিলেন।
তাসনোভা হক এলভিন
তাসনোভা হক এলভিন একজন বাংলাদেশি মডেল ও অভিনেত্রী।     লাক্স চ্যানেল আই সুপারস্টারের শীর্ষ ১৫ প্রতিযোগী হিসাবে তাসনোভা এলভিন মিডিয়া অঙ্গনে তার যাত্রা শুরু করেন।  তিনি বর্তমানে ব্যাচেলর পয়েন্ট, কাচের পুতুল, খানদানি মঞ্জিল এবং মিস্টার টেনশন এর মত টেলিভিশন ধারাবাহিকে কাজ করছেন।
কর্মজীবন
তাসনোভা এলভিন 'প্রাণ ম্যাংগো জুস প্যাক' এর বিজ্ঞাপনচিত্রে অভিনয়ের মাধ্যমে অভিনয়জগতে পা রাখেন। ২০১৩ সালে তিনি রুম ডেট শিরোনামের এক টেলিভিশন নাটকে অভিনয় করেন।
ব্যক্তিগত জীবন
২০১৭ সালের মার্চ মাসের ২৬ তারিখে তিনি ফাহাদ রিয়াজীর সাথে বিবাহবন্ধনে আবদ্ধ হন।
উল্লেখযোগ্য টিভি নাটক ও টেলিফিল্ম
• রুম ডেট
• জামাই শ্বশুর
• অস্থির অস্বস্তি বাই ম্যাঙ্গো স্কোয়াড
• বিফোর ম্যারেজ ভার্সেস আফটার ম্যারেজ বাই ম্যাঙ্গো স্কোয়াড
• আই হেট ফুটবল
• সাদা কাগজে সাজানো অনুভূতি
• টমেটো কেচাপ
• নাইন অ্যান্ড আ হাফ
• ব্যাক বেঞ্চার্স
• মায়া
• তিনি আমদের বকর ভাই
• মি. অ্যান্ড মিসেস পাটোয়ারি
• জাস্ট চিল
• সেলিব্রিটি বুয়া
• আমদের ভালোবাসা
• ছুটির ঘণ্টা
• মি. টেনশন
• উড়ামন
• কাচের পুতুল
• গল্প ভাঙ্গা
• একটু ভালোবাসার অনুগল্প
• ব্যাচেলর পয়েন্ট
• ডেস্টিনেশন ম্যারেজ
• রোলিং ইন দ্য ডিপ
• ভিলেজ কাপ
• মাল্টি রিলোডেড
• ইনভাইটেশন
• পলাতক সময় অথবা প্রেম
• বিসর্জন
• সময়ের গল্প রাতের গাড়ি
• নয় ছয়
• খোলা আসমান
• শত ডানার প্রজাপতি
• প্রথম ভালোলাগা
ডগলাস গ্যাম্বল
অ্যাডমিরাল স্যার ডগলাস অস্টিন গ্যাম্বল (৮ নভেম্বর ১৮৫৬ - ২৩ মে ১৯৩৪) ছিলেন একজন রাজকীয় নৌবাহিনীর অফিসার, যিনি চতুর্থ ব্যাটল স্কোয়াড্রনের কমান্ড করেছিলেন।
নৌ পেশা
গ্যাম্বল ১৮৭০ সালে রাজকীয় নৌবাহিনীতে যোগদান করেন। ১৮৯৩ সাল থেকে অ্যাডমিরালটিতে নৌ গোয়েন্দা বিভাগে কাজ করার পর, তিনি ১৯০২ সালে সুরক্ষিত ক্রুজার এইচএমএস <i id="mwFA">হায়াসিন্থের</i> কমান্ডিং অফিসার, ১৯০৩ সালে সাঁজোয়া ক্রুজার এইচএমএস <i id="mwFg">কেন্টের</i> কমান্ডিং অফিসার এবং ১৯০৫ সালে কমান্ডিং অফিসার হওয়ার আগে যুদ্ধজাহাজ এইচএমএস <i id="mwGQ">ক্যানোপাসের</i> কমান্ডিং অফিসার হন। ১৯০৭ সালে টর্পেডো স্কুল এইচএমএস <i id="mwGw">ভার্ননের</i> কমান্ডিং অফিসার হন।
গ্যাম্বল ১৯০৯ সালে তুর্কি সরকারের নৌ উপদেষ্টা এবং ১৯১০ সালে ষষ্ঠ ক্রুজার স্কোয়াড্রনের কমান্ডার হন। ১৯১১ সালের আদমশুমারিতে তাকে এইচএমএস ব্যাকেন্ট (১৯০১)-এ তার পতাকা ক্যাপ্টেন রেজিনাল্ড টাইরউইট এবং ফ্ল্যাগ লেফটেন্যান্ট বার্ট্রাম রামসের সাথে দেখা যায়। এরপর তিনি প্রথম বিশ্বযুদ্ধে চতুর্থ ব্যাটল স্কোয়াড্রনের কমান্ডার হিসেবে ১৯১৪ সাল থেকে যুদ্ধজাহাজ এইচএমএস <i id="mwKw">বেনবোতে</i> তার পতাকা নিয়ে দায়িত্ব পালন করেন। ১৯১৫ সালে অ্যাডমিরালটিতে নৌ যুদ্ধ স্টাফ হিসেবে যোগদান করেন এবং ১৯১৭ সালে অবসর গ্রহণ করেন।
চম্পকনগর ইউনিয়ন
চম্পকনগর বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী চম্পকনগর ইউনিয়নের মোট জনসংখ্যা ১৬,৩৮৮ জন। এর মধ্যে পুরুষ ৮,১৪৮ জন এবং মহিলা ৮,২৪০ জন। মোট পরিবার ৩,১৫২টি। জনসংখ্যার ঘনত্ব প্রতি বর্গ কিলোমিটারে প্রায় ১,০৮৭ জন।
অবস্থান ও সীমানা
বিজয়নগর উপজেলার মধ্যাংশে চম্পকনগর ইউনিয়নের অবস্থান। এ ইউনিয়নের উত্তরে ইছাপুরা ইউনিয়ন, পূর্বে পাহাড়পুর ইউনিয়ন ও বিষ্ণুপুর ইউনিয়ন, দক্ষিণে পত্তন ইউনিয়ন এবং পশ্চিমে পত্তন ইউনিয়ন ও চর ইসলামপুর ইউনিয়ন অবস্থিত।
প্রশাসনিক কাঠামো
চম্পকনগর ইউনিয়ন বিজয়নগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী চম্পকনগর ইউনিয়নের সাক্ষরতার হার ৪৪.৭%।
৩৬ চৌরঙ্গি লেন
৩৬ চৌরঙ্গি লেন ১৯৮১ সালের অপর্ণা সেন পরিচালিত একটি চলচ্চিত্র। সিনেমার চিত্রনাট্য লিখেছিলেন অপর্ণা নিজেই। সিনেমার প্রযোজক শশী কাপুর। অপর্ণা সেন নায়িকা থাকা অবস্থাতেই পরিচালনায় আসেন। চলচ্চিত্রটি মুক্তির পরে তেমন ব্যবসা সফল না হলেও নির্মাণের জন্য আলোচিত হয়। ধৃতিমান চ্যাটার্জী ও দেবশ্রী রায়ের সাথে সমালোচিত ও প্রশংসিত চরিত্রে অভিনয় করেন জেনিফার কেন্ডাল।
পটভূমি
স্বাধীনতা-পরবর্তী ভারতে এক অ্যাংলো-ইন্ডিয়ান শিক্ষক, ভায়োলেট স্টোনহাম ( জেনিফার কেন্ডাল ), এখন কলকাতায়, ৩৬ চৌরঙ্গি লেনে শান্ত ও নিরিবিলি জীবন যাপন করছেন। তাঁর ভাই এডি ( জেফ্রি কেন্ডাল, বাস্তব জীবনে জেনিফারের বাবা) জরাগ্রস্ত এবং নার্সিং হোমে অসুস্থ হয়ে পড়ে আছেন। তাঁর ভাগ্নি রোজমেরি ( সনি রাজদান ) বিয়ের পরে, তিনি তাঁর বিড়াল স্যার টবি ছাড়া একবারে একা। তাঁর জীবনের একমাত্র আনন্দের বিষয় শেক্সপিয়ার পড়ানো, তাঁর ছাত্রদের আগ্রহের অভাব সত্ত্বেও।
ক্রিসমাসের দিন গির্জা থেকে বাড়ি ফিরে, ভায়োলেট তাঁর প্রাক্তন ছাত্রি নন্দিতা ( দেবশ্রী রায় ) এবং তার লেখক-প্রেমিক সমরেশ ( ধৃতিমান চ্যাটার্জী ) সঙ্গে দেখা হয়ে যায় এবং তাদেরকে কফির জন্য আমন্ত্রণ জানায়। কিছু প্রাথমিক দ্বিধা কাটিয়ে তারা তাঁর আমন্ত্রণটি গ্রহণ করে। যাইহোক, তারা দ্রুত বুঝতে পারে যে ভায়োলেট কর্মক্ষেত্রে থাকাকালীন, তাঁর অ্যাপার্টমেন্টটি তাদের খুনসুটি-আড্ডা দেওয়ার উপযুক্ত। সমরেশ যখন স্কুলের ঘণ্টাগুলির সময়টুকু ভায়োলেটের অ্যাপার্টমেন্ট ব্যবহার করার জন্য অনুরোধ করে, বলে যে ও ওর উপন্যাস লেখার কাজটা করতে চায়, তখন তিনি রাজি হন। কিছু সময়ের জন্য, এই ব্যবস্থা সকলের উপকারেই আসে। সমরেশ এবং নন্দিতা তারা যে গোপনীয়তাটা তীব্রভাবে চাইছিল তা পেয়ে যায় এবং ভায়োলেট যখন কাজ থেকে বাড়ি ফিরে আসতেন তখন তাদের সংস্পর্শে থাকতেন। সময়ের সাথে সাথে, তিনি তাদের খুব পছন্দ করেন এবং তাদেরকে তার বন্ধু হিসাবে দেখা শুরু করে। তাঁর পুরানো বন্ধুরা মারা যায় বা চলে যায়, আর তিনি তাঁর কাজের জন্য প্রশংসা পান না, এবং তারাই তাঁর একমাত্র বন্ধু হয়ে উঠে - কেবলমাত্র যারা তাঁকে হাসাতে পারে।
অবশেষে সমরেশ এবং নন্দিতা বিয়ে হয়ে যায়, আর তারা তাদের মত জীবন এগিয়ে যায়। ভায়োলেট ক্রিসমাসের দিন তাদের সাথে দেখা করতে চান, এবং তাদের জন্য একটা কেক বেক করেন। তবে তাদের বাড়িতে একটি পার্টি আয়োজন করা হয়েছিল, আর তারা ভেবেওছিল যে তাঁকে নিমন্ত্রণ করা হলে তিনি 'জল ছাড়া মাছ'-এর অবস্থায় পড়বেন। তাই তারা ক্রিসমাসের সময় শহরে না থাকার বাহানা দিয়ে মিথ্যে বলে। ভায়োলেট ক্রিসমাসের দিনে কেক ফেলে দেওয়ার জন্য যে কোনও উপায়ে চলে আসেন, এবং শেষ পর্যন্ত দেখেন যে তিনি তাদের দ্বারা প্রতারিত হয়েছেন। তিনি আস্তে আস্তে তার একাকী জীবনে ঘরে ফিরে চলেন। চলচ্চিত্রের চূড়ান্ত দৃশ্যে দেখা যাচ্ছে যে ভায়োলেট কিং লিয়ার থেকে উচ্চস্বরে আবৃত্তি করছেন, ও তাঁর একমাত্র শ্রোতা রাস্তার কুকুরগুলো।
নির্মাণ
সেনের লেখা একটি গল্প থেকে চলচ্চিত্রটির ধারণাটি উদ্ভূত হয়েছিল এবং এটি চিত্রনাট্যের আকার নিয়েছিল। সত্যজিৎ রায়কে যখন তিনি এটি দেখিয়েছিলেন, তখন তিনি তাকে ছবিটি করার পরামর্শ দিয়েছিলেন। তিনি শশী কাপুরকে নির্মাতা হিসাবেও পরামর্শ দিয়েছিলেন। বেশ কয়েকজন প্রযোজকের কাছে যাওয়ার পরে অবশেষে তিনি এই গল্পের সংক্ষিপ্তসারটি কাপুরকে প্রেরণ করেছিলেন। তিনি এটি পছন্দ করেছেন এবং মুম্বাইয়ে আসতে বললেন, এবং সেখানে ছবিটি শুরু হয়েছিল।
অপর্ণা সেন জেনিফার কেন্ডালের লিডে নেবেন ভেবে দেখেনি। তিনি বয়স্ক কাউকে খুঁজছিলেন, সম্ভবত এমন কেউ যিনি আসলে অ্যাংলো-ইন্ডিয়ান । তাকে উৎপল দত্ত কেন্ডালকে কাস্ট করতে উদবুদ্ধ করেছিলেন, যিনি নিজেই বান করা চুল দিয়ে ভায়োলেট স্টোনহামের চেহারা দেওয়ার পরামর্শ দিয়েছিলেন।
চিত্রগ্রহণ
মূলত, চলচ্চিত্রটির চিত্রায়নের জন্য গোবিন্দ নিহালানির কথা ভেবেছিলেন সেন। তবে, তিনি ফাকা ছিলেন না এবং ছবিটির কাজ শুরু করতে তাকে এক বছর অপেক্ষা করতে হত। কাপুর আরও বেশ কয়েকজন চলচ্চিত্রকারের নাম প্রস্তাব করেছিলেন। সেন অশোক মেহতা দ্বারা নির্মিত একটি চলচ্চিত্র দেখেছিলেন এবং সিদ্ধান্ত নেন যে তিনি তাকে তাঁর চলচ্চিত্রের জন্য চান।
ইডেন গার্ডেন, হাইকোর্ট, গভর্নর হাউস, শহীদ মিনার এবং ফোর্ট উইলিয়ামের মতো চিহ্নিত স্থান সহ ভারতীয় জাদুঘর এবং ময়দানের একটি দুর্দান্ত দৃশ্যের সাথে চৌরঙ্গি রোডের ২৬ নাম্বারের ঠিকানায় ছবিটির শুটিং করা হয়েছিল।
ছবিতে বিবাহ-পূর্ব যৌন সম্পর্কের চিত্রায়ন তার সময়ের চেয়ে এগিয়ে ছিল। ছবিটির অন্তরঙ্গ দৃশ্য সম্পর্কে সেন বলেছেন: "আমি মনে করি যে পরিচালক বিব্রত হলে যৌন ঘনিষ্ঠতার দৃশ্যগুলি নষ্ট হয়ে যায়। আমি বিব্রত হয়নি। এতে অশ্লীল বলে আমি ভাবছিলাম এমন কিছুই ছিল না। "
উৎপাদন পরবর্তী
প্রযোজনা পরবর্তী পর্যায়ে, দেবশ্রী রায়ের কণ্ঠটি সেনের নিজস্ব কণ্ঠে ডাব করা হয়েছিল। সেন ব্যাখ্যা করেছিলেন যে সময় বাঁচানোর জন্য এটি আংশিকভাবে করা হয়েছিল। অধিকন্তু, ধৃতিমান চ্যাটার্জী রায়ের চেয়ে বেশ ভাল বয়োজ্যেষ্ঠ ছিলেন এবং তিনি কিছুটা বেশি বয়স্ক একটি কন্ঠ চেয়েছিলেন।
ছবিটির শিল্প নির্দেশনাটি বানসী চন্দ্রগুপ্ত করেছিলেন, তিনি অপু ত্রয়ী এবং অন্যান্য চলচ্চিত্রের শিল্প পরিচালক হিসাবে সুপরিচিত। ১৯৮১ সালের জুনে, যখন ছবিটি প্রযোজনার শেষ পর্যায়ে ছিল, চন্দ্রগুপ্ত হৃদরোগে আক্রান্ত হয়ে মারা যান। ছবিটি তাকে উৎসর্গ করা হয়।
অভ্যর্থনা
সমালোচলনার দিক থেকে, ছবিটি বেশ প্রশংসিত হয়েছিল। এটি জাতীয় চলচ্চিত্র পুরস্কারে সেনের পক্ষে সেরা দিকনির্দেশনা পুরস্কার জিতেছে। অশোক মেহতার ক্যামেরার কাজটি অনেক প্রশংসিত হয়েছিল। ৩৬ চৌরঙ্গি লেনকে ম্যানিলা আন্তর্জাতিক চলচ্চিত্র উৎসবের প্রথম সংস্করণে অংশ নিয়ে, যেখানে এটি শীর্ষ পুরস্কার জিতেছিল। ভায়োলেট স্টোনহ্যামের চরিত্রে জেনিফার কেন্ডালের অভিনয় আজও একটি আলোচনার বিষয় হিসাবে রয়ে গেছে।
স্কলার উইমাল দিশনায়াকে এই ছবিটিকে পুরুষতান্ত্রিক সমাজব্যবস্থার চিত্র হিসাবে দেখেছেন: "চলচ্চিত্রটি এমন একটি সমাজের একাকী নারীর দুর্দশার চিত্রিত হয়েছে যা মহিলা পরাধীনতা এবং আত্ম-পরিপূরণের প্রশ্নগুলির জন্য খুব কম যত্ন করে।"
ইংরেজি ভাষায় তৈরি ভারতীয় চলচ্চিত্র
৩৬ চৌরঙ্গী লেনের আগে, ভারতের চলচ্চিত্র নির্মাতারা বৈশিষ্ট্য ছায়াছবিগুলির জন্য ইংরেজিকে ভাষার ব্যবহারযোগ্য পছন্দ হিসাবে বিবেচনা করেননি। এরপরে সেনের মিস্টার এবং মিসেস সহ এই জাতীয় চলচ্চিত্রের একটি সূক্ষ্ম কিন্তু অবিচল ধারা রয়েছে, যাতে সেনের আইয়ার এবং ১৫ পার্ক এভিনিউ -ও স্থান পেয়েছে।
জনপ্রিয় সংস্কৃতিতে
ছবিটির শিরোনামটি কলকাতা শহরের প্রতীক হয়ে উঠেছে, বিশেষত এর খাবারগুলি। ব্যাঙ্গালোরের একটি রেস্তোঁরার নাম ৩৬ চৌরঙ্গি লেন। দিল্লিতে একটি ফাস্টফুড চেনকে ৩৪ চৌরঙ্গি লেন বলা হয়।
পুরস্কার
ছবিটি মুক্তির পর থেকে নিম্নলিখিত পুরস্কারের জন্য মনোনীত হয়েছে এবং জিতেছে:
কুর্শা ইউনিয়ন, মিরপুর
কুর্শা ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন। এটি ২৫.৩৮ কিমি২ (৯.৮০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,০০০ জন। ইউনিয়নটিতে মোট গ্রামের সংখ্যা ১৬টি ও মৌজার সংখ্যা ১১টি।
জোন হ্যাকেট
জোন অ্যান হ্যাকেট (Joan Ann Hackett; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি দ্য গ্রুপ (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের উইল পেনি (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে অনলি হোয়েন আই লাফ চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
টেলিভিশনে তিনি ১৯৬২ সালে বেন কেসি ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক মোর্নিং বিকামস্‌ ইলেক্ট্রা-এ ক্রিস্টিন ম্যানন চরিত্রে অভিনয় করেন।
বিশ্ব বাণিজ্য সংস্থা
সিল্ক রোডের প্রারম্ভিক দিনগুলি থেকে ট্যারিফ এবং ট্রেডের সাধারণ চুক্তি (জিএটিটি) এবং বিশ্ব বাণিজ্য সংস্থার জন্মের থেকে, বাণিজ্য অর্থনৈতিক উন্নয়নে সহায়তা করে এবং জাতিগুলোর মধ্যে শান্তিপূর্ণ সম্পর্ক উন্নয়নে গুরুত্বপূর্ণ ভূমিকা পালন করেছে। এই পৃষ্ঠাটি বাণিজ্যের ইতিহাস, তার প্রাথমিকতম শিকড় থেকে বর্তমান দিন পর্যন্ত ট্রেস করে।
রবার্টো আঝেভো ডব্লিউটিও'র ৬ষ্ঠ মহাপরিচালক। চার বছরের মেয়াদের জন্য ১ সেপ্টেম্বর ২০১৪ তারিখে তার নিয়োগ কার্যকর হয়। ২০১৭ সালের ফেব্রুয়ারিতে, বিশ্বব্যাংকের সদস্যরা পুনরায় দ্বিতীয় মেয়াদের জন্য পুনরায় নিয়োগ পান, যা ২০২১ সালের ১ সেপ্টেম্বর শেষ হবে।
ডাইরেক্টর জেনারেল
ডাইরেক্টর জেনারেল নিয়োগের বিজ্ঞপ্তি ২০০৩ সালে প্রকাশিত হয়। ডাইরেক্টর জেনারেলের অধীনে চারজন সহকারী ডাইরেক্টর জেনারেল থাকবে,চারজন ডেপুটি জেনারেল হচ্ছে,
তথ্যসূত্র
https://www.wto.org/english/thewto_e/whatis_e/tif_e/org4_e.htm ৮ম মহাপরিচালক
মালিহাদ ইউনিয়ন
মালিহাদ ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন। এটি ৭৫.৮১ কিমি২ (২৯.২৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৭৫১ জন। ইউনিয়নটিতে মোট গ্রামের সংখ্যা ২০টি ও মৌজার সংখ্যা ১৫টি।
তেহরিকে তালেবান পাকিস্তান
তেহরিক-ই-তালেবান পাকিস্তান বা টিটিপি যা সাধারণত পাকিস্তানি তালেবান নামে পরিচিত, একটি সশস্ত্র ইসলামি জিহাদি গোষ্ঠী যারা আফগান-পাকিস্তান সীমান্তে সক্রিয় রয়েছে। এটি ২০০৭ সালে বাইতুল্লাহ মেহসুদ কর্তৃক সংগঠিত হয়। বর্তমান এর নেতা হলেন নূর ওয়ালী মেহসুদ। যিনি প্রকাশ্যে আফগান তালেবানের প্রতি আনুগত্যের প্রতিশ্রুতি দিয়েছেন। টিটিপির ভাষ্যমতে, তারা খায়বার পাখতুনখোয়া প্রদেশে শরিয়া আইন কায়েমের লক্ষ্যে লড়াই করছে। একমাত্র শরিয়া আইনই পাকিস্তানি বাহিনী এবং টিটিপির মাঝে চলমান সংঘর্ষের সমাধান হতে পারে। পাকিস্তানি তালেবানরা আফগান তালেবানদের সাথে বেশ কিছু ক্ষেত্রে আদর্শিক মিল রাখে এবং মার্কিন আফগান যুদ্ধে তাদের সহায়তা করে। তবে দুটি গ্রুপের আলাদা অপারেশন এবং ভিন্ন  কমান্ড কাঠামো রয়েছে।
উদ্দেশ্য ও কার্যক্রম
টিটিপির লড়াইয়ের প্রধান উদ্দেশ্য হল, পাকিস্তানের খাইবার পাখতুনখোয়া প্রদেশ থেকে পাকিস্তানি সরকারব্যবস্থা উচ্ছেদ করে সেখানে শরিয়া শাসনব্যবস্থা কায়েম করা। এ লক্ষ্যে তারা পাকিস্তান ও আফগানিস্তানের সীমান্তবর্তী অঞ্চলে লড়াইরত অন্যান্য ছোট বড় একাধিক জিহাদি গোষ্ঠীকে সাথে নিয়ে যুদ্ধ করছে। সদস্য সংগ্রহের জন্য টিটিপি মূলত আফগানিস্তান-পাকিস্তান সীমান্তের উপজাতীয় অঞ্চলের উপর নির্ভর করে। সেখান থেকে জনবল সংগ্রহ করে তারা নিজেদের বাহিনীতে নিয়োগ দেয়। টিটিপি আল-কায়েদার কাছ থেকে আদর্শগত দিকনির্দেশনা পায় এবং তার সাথে সম্পর্ক বজায় রাখে বলে অভিযোগ রয়েছে।
২০২০ সালের জুলাই থেকে নভেম্বরের মধ্যে আমজাদ ফারুকী গ্রুপ, লস্কর-ই- ঝাংভির একটি দল, শহীদ মুসা কারওয়ান গ্রুপ, টিটিপির মেহসুদ দল, মেহমান্দ তালেবান, বাজাউর তালেবান, জামাত- উল-আহরার, এবং হিজবুল-আহরার টিটিপির সাথে একীভূত হয়ে কাজ করার ঘোষণা দেয়। এই পুনর্গঠন টিটিপিকে আরও মারাত্মক করে তুলে এবং আগেকার তুলনায় অধিক আক্রমণে সক্ষম করে তোলে।
এভাবে ২০২০ সালে বহু বছর ধরে উপদলীয়তা এবং অন্তর্দ্বন্দ্বের পর নূর ওয়ালী মেহসুদের নেতৃত্বে এবং অন্যান্য গোষ্ঠীর যোগদানের মাধ্যমে টিটিপি পুনর্গঠিত হয়। মেহসুদ মূলত টিটিপিকে একটি নতুন দিকে চালিত করেছে যা আগেকার অবস্থান থেকে ভিন্ন। তিনি বেসামরিক নাগরিকদের উপর হামলা করতে নিষেধ করেন এবং শুধুমাত্র নিরাপত্তা ও আইন প্রয়োগকারী কর্মীদের উপর হামলার নির্দেশ দেন। কারণ তিনি জনগণের মাঝে গোষ্ঠীটির ভাবমূর্তি ফিরিয়ে আনতে এবং ইসলামিক স্টেট জঙ্গি গোষ্ঠীর চরমপন্থা থেকে তাদের সদস্যদের বাঁচিয়ে রাখার ব্যাপারে সদা তৎপর থাকেন।
ইতিহাস
একটি সংগঠন হিসাবে টিটিপির উত্থান হয়েছিল ২০০২ সালে, যখন পাকিস্তানি সামরিক বাহিনী দক্ষিণ ওয়াজিরিস্তানের আদিবাসী এলাকায় ব্যাপক আগ্রাসন চালায়। মূলত ২০০১ সালে আমেরিকা আফগানিস্তানে আগ্রাসন চালালে অনেক আফগান তালেবান সীমান্ত পেরিয়ে পাকিস্তানের প্রতিবেশী উপজাতীয় এলাকায় আশ্রয় গ্রহণ করে। তাদের দমনে পাকিস্তানি বাহিনী উপজাতীয় এলাকায় অপারেশন শুরু করে। তাদের দাবি ছিল, আফগানিস্তানে অবস্থানরত অনেক বিদেশী যোদ্ধা এসব এলাকায় আশ্রয় নিয়ে সংগঠিত হওয়ার চেষ্টা করছে।। কিন্তু একবার দক্ষিণ ওয়াজিরিস্তানে সামরিক অভিযান শুরু হলে বেশ কয়েকটি ওয়াজিরি উপ-উপজাতি এটিকে তাদের স্বাধীনতায় হস্তক্ষেপ করার প্রচেষ্টা হিসাবে গ্রহণ করে। পাকিস্তানি বাহিনীর স্পষ্টত ভুল আচরণের কারণে সন্দেহভাজন জিহাদীদের বিরুদ্ধে নিরাপত্তা অভিযান পাকিস্তানি সামরিক বাহিনী এবং উপজাতিদের মধ্যে একটি অঘোষিত যুদ্ধে পরিণত হয়। সেখান থেকেই মূলত টিটিপি বা পাকিস্তানি তালেবান সৃষ্টি হয়।
এরপর ২০০৭ সালের ডিসেম্বরে বাইতুল্লাহ মেহসুদের নেতৃত্বে আনুষ্ঠানিকভাবে টিটিপির অস্তিত্বের ঘোষণা করা হয়। এটি তৎকালীন পাকিস্তানি বাহিনী কর্তৃক আল-কায়েদার বিরুদ্ধে সামরিক অভিযানের প্রতিক্রিয়ায় গঠিত হয়েছিল। ২০০৮ সালে পাকিস্তান এই গোষ্ঠীটিকে নিষিদ্ধ করে। এর ব্যাঙ্ক অ্যাকাউন্ট এবং সম্পদ জব্দ করে এবং এটিকে মিডিয়াতে উপস্থিত হতে বাধা দেয়। সরকার আরো ঘোষণা করে যে, টিটিপির বিশিষ্ট নেতাদের হত্যা করতে পারলে সরকারীভাবে পুরষ্কার দেওয়া হবে। সে বছরের ডিসেম্বরে মোল্লা ওমর সাবেক গুয়ান্তানামো বন্দী মোল্লা আবদুল্লাহ জাকিরের নেতৃত্বে একটি প্রতিনিধি দল পাঠান। যাতে তারা TTP-এর নেতৃস্থানীয় সদস্যদের মতভেদ দূর করতে এবং আফগানিস্তানে আমেরিকার উপস্থিতি মোকাবেলায় আফগান তালেবানদের সাহায্য করতে রাজি করতে পারে। বাইতুল্লাহ মেহসুদ, হাফিজ গুল বাহাদুর এবং মৌলভি নাজির এতে সম্মত হন এবং শুরা ইত্তেহাদুল মুজাহিদিন গঠন করেন। এক পৃষ্ঠার উর্দু-ভাষায় প্রচারিত একটি লিখিত বিবৃতিতে তারা তিনজন নিশ্চিত করেন যে,তারা আমেরিকা নেতৃত্বাধীন বাহিনীর বিরুদ্ধে লড়াই করার জন্য মতপার্থক্যকে দূরে সরিয়ে রাখবেন এবং মোল্লা ওমর এবং ওসামা বিন লাদেনের প্রতি তাদের আনুগত্য পুনঃপ্রতিষ্ঠিত করবেন। যাহোক, এই ঐক্য খুব বেশিদিন স্থায়ী হয়নি এবং ঘোষণার পরপরই এটি ভেঙে পড়ে। তবে টিটিপি পাকিস্তানে তাদের কার্যক্রম চালিয়ে যেতে থাকে।
পাকিস্তান বাইরে কার্যক্রম
২০১০ সালের এপ্রিলে ক্বারী মেহসুদ একটি রেকর্ড করা ভিডিওতে ইঙ্গিত দিয়েছিলেন যে, টিটিপি নেতাদের উপর মার্কিন ড্রোন হামলার প্রতিক্রিয়ায় টিটিপি মার্কিন যুক্তরাষ্ট্রের শহরগুলিকে এর প্রধান লক্ষ্য করে তুলবে। সে বছরের ডিসেম্বরে টিটিপি আফগানিস্তানের একটি মার্কিন ক্যাম্পে সিআইএর স্থাপনায় আত্মঘাতী হামলার পাশাপাশি টাইমস স্কোয়ারে বোমা হামলার চেষ্টার দায় স্বীকার করে।
২০১২ সালে বার্মার আরাকান রাজ্যে রোহিঙ্গা মুসলমানদের বিরুদ্ধে সাম্প্রদায়িক সহিংসতার পরিপ্রেক্ষিতে টিটিপি মিয়ানমারে হামলার হুমকি দেয়। টিটিপি মুখপাত্র এহসানুল্লাহ পাকিস্তান সরকারের কাছে মিয়ানমারের সাথে সম্পর্ক ছিন্ন করার এবং ইসলামাবাদে বার্মিজ দূতাবাস বন্ধ করার দাবি জানান এবং কোনো ব্যবস্থা না নিলে বার্মিজ স্বার্থের বিরুদ্ধে হামলার হুঁশিয়ারি দেন।
নেতৃত্বের সংকট এবং অভ্যন্তরীণ বিভাজন
২০০৯ সালের আগস্টে টিটিপির প্রধান নেতা বায়তুল্লাহ মেহসুদ সন্দেহভাজন মার্কিন ড্রোন থেকে নিক্ষেপিত ক্ষেপণাস্ত্র হামলায় নিহত হয়। টিটিপি শীঘ্রই তার উত্তরসূরি নিয়োগের জন্য একটি শুরা আয়োজন করে। সরকারি সূত্রে জানা যায় যে, শুরা চলাকালীন টিটিপির দুই প্রধান নেতা হাকিমুল্লাহ মেহসুদ এবং ওয়ালি-উর-রহমানের মধ্যে যুদ্ধ শুরু হয়। পাকিস্তানি নিউজ চ্যানেলগুলো হাকিমুল্লাহ মেহসুদ গুলিতে হয়েছে বলে খবর দিলেও স্বরাষ্ট্রমন্ত্রী রেহমান মালিক তার মৃত্যু নিশ্চিত করতে পারেননি।
এর কিছুদিন পর পাকিস্তানি নিরাপত্তা কর্মকর্তারা টিটিপির মুখপাত্র মৌলভি ওমরকে গ্রেপ্তার করেছে বলে ঘোষণা দেয়। তিনি ক্ষেপণাস্ত্র হামলায় নেতার মৃত্যুর বিষয়টি নিশ্চিত করেন এবং তাঁকে হত্যার পর টিটিপি নেতৃত্বের মধ্যে অশান্তি বিরাজ করছে তাও স্বীকার করেন। এর কিছুদিন পর জানা যায় যে, হাকিমুল্লাহ মেহসুদকে টিটিপির প্রধান নির্বাচিত করা হয়েছে। হাকিমুল্লাহর নেতৃত্বে টিটিপি পাকিস্তানি রাষ্ট্রের বিরুদ্ধে এবং বেসামরিক (বিশেষ করে শিয়া,কাদিয়ানি এবং সুফি ) লক্ষ্যবস্তুর বিরুদ্ধে আত্মঘাতী অভিযান জোরদার করে।
হাকিমুল্লাহ মেহসুদ নিহত হওয়ার পর ফজল হায়াত প্রধান নেতা নির্বাচিত হন। তবে তিনিও টিটিপিকে ধরে রাখতে পারেননি। ২০১৭ সালে ফজল হায়াত নিহত হলে নুরওয়ালী মেহসুদ প্রধান নেতা নির্বাচিত হন। তিনি টিটিপিকে একক নেতৃত্বের আওতায় নিতে ব্যাপক প্রয়াস চালান। মতানৈক্যপূর্ণ বিষয়গুলো এড়িয়ে চলেন এবং বেসামরিক লক্ষ্যবস্তুতে হামলা চালানো বন্ধ করেন।
সন্ত্রাসী সংগঠনের তালিকায় অন্তর্ভুক্তি
২০১০ সালের ১ সেপ্টেম্বর মার্কিন যুক্তরাষ্ট্র টিটিপিকে একটি বিদেশী সন্ত্রাসী সংস্থা ঘোষণা করে এবং হাকিমুল্লাহ মেহসুদ এবং ওয়ালী উর-রহমানকে বিশেষভাবে বিশ্ব সন্ত্রাসী হিসাবে চিহ্নিত করে। তাদের অবস্থানের তথ্যের জন্যে মার্কিন স্টেট ডিপার্টমেন্ট $5 মিলিয়ন ডলারের পুরস্কারও ঘোষণা করে।
২০১১ সালের জানুয়ারিতে ব্রিটিশ সরকার তাদের সন্ত্রাস আইন-২০০০ এর অধীনে টিটিপিকে নিষিদ্ধ সন্ত্রাসী সংগঠন হিসাবে তালিকাভুক্ত করে ।
২০১১ সালের জুলাইয়ে কানাডিয়ান সরকার টিটিপিকে তার নিষিদ্ধ সন্ত্রাসী সংগঠনের তালিকায় যুক্ত করে।
সাংগঠনিক কাঠামো
টিটিপি ও তালেবান নামে অভিন্ন হলেও আফগান তালেবান থেকে টিটিপি কাঠামোগতভাবে ভিন্ন। কারণ এটির একটি কেন্দ্রীয় কমান্ড আছে। টিটিপি নিজেদের আফগান তালেবানের অনুগত আখ্যা দিলেও তালেবান প্রকাশ্যে তাদের স্বীকৃতি দেয়নি। ২০২১ সালে তালেবান আফগানিস্তান দখল করলে পাকিস্তান ব্যাপক তৎপরতা চালিয়েও তালেবানকে টিটিপির বিরুদ্ধে দমননীতি গ্রহণে রাজি করাতে পারেনি। তবে তালেবান উভয়ের মাঝে আলোচনায় মধ্যস্থতা করতে রাজি হয়।
টিটিপি একটি জোট হলেও তাদের প্রভাব স্থানীয় কিছু এলাকায় সীমাবদ্ধ থাকে এবং প্রায়শই সেসব অঞ্চলের বাইরে তাদের কার্যক্রম সম্প্রসারণ করতে পারে না। টিটিপি তালেবানের মত সংঘবদ্ধ ও শৃঙ্খলাবদ্ধ সংগঠন নয়। তাদের নেতাদের মাঝে যোগাযোগের ব্যাপক অভাব পরিলক্ষিত হয় এবং কেন্দ্রীয় কমান্ড থেকে বিচ্ছিন্ন হয়ে নিজেরাই সিদ্ধান্ত গ্রহণ করে। শৃঙ্খলা ও যোগাযোগের অভাবে তারা ব্যাপক হামলার শিকার হয়। ২০২০ সালের ফেব্রুয়ারিতে এক সপ্তাহের মধ্যেই টিটিপির চারজন সিনিয়র নেতা নিহত হয়। তবে ২০২১ সালে আফগান তালেবান কাবুল দখল করলে টিটিপির বিভিন্ন গ্রুপ ঐক্যবদ্ধ হয়ে কাজ করতে আগ্রহী হয়। বায়তুল্লাহ মেহসুদের পর বর্তমান টিটিপি প্রধান নুরওয়ালী মেহসুদকে একজন সফল সাংগঠনিক নেতা মনে করা হয়। তিনি টিটিপির বিচ্ছিন্ন গ্রুপগুলোকে ঐক্যবদ্ধ করতে সক্ষম হয়েছেন।
বর্তমান নেতাগণ
১. নুর ওয়ালী মেহসুদ (ওরফে আবু মনসুর আসেম) তেহরিক-ই-তালেবান পাকিস্তানের আমির (প্রধান)।
৩. ওমর খালিদ খুরাসানিহাফিজ
৫.গুল বাহাদুর আলিম খান খুশালি।
৬. মুহাম্মাদ খুরাসানি।
মিডিয়া
টিটিপির অফিশিয়াল মিডিয়ার নাম হল 'উমর মিডিয়া’। উমর মিডিয়া টিটিপির হামলা সম্পর্কে বিশদ বিবরণ প্রদান করে। ভিডিও ক্লিপগুলি উর্দু সাবটাইটেল সহ পশতু ভাষায় তৈরি করা হয়। ২০১২ সালে উমর মিডিয়া একটি ফেসবুক পেজও পরিচালনা করত,যা ২০১২ সালের সেপ্টেম্বরে তৈরি করা হয়েছিল। তবে ফেসবুক কর্তৃপক্ষ কিছুদিন পর পেইজটি ডিলেট করে দেয়।
আফগান তালেবান ও টিটিপি সম্পর্ক
অনেক বিশ্লেষক টিটিপিকে আল কায়েদার ছায়া সংগঠন মনে করেন। তাদের মতে, আফগান তালেবান ঐতিহ্যগতভাবে হানাফি হওয়ায় আদর্শিকভাবে আল কায়েদার সাথে মেলে না। কারণ আল কায়েদা সালাফি চিন্তাধারায় বিশ্বাসী। তাই আল কায়েদা ওয়াজিরিস্তানে নিজেদের প্রভাব বজায় রাখতে নিজেদের আওতাধীন একটি সংগঠন গড়ে তোলার প্রয়োজনীয়তা অনুভব করে। ২০০৭ সালে গঠিত টিটিপি সেই প্রয়োজনীয়তা পূরণে সক্ষম হয়। আদর্শিকভাবে আফগান তালেবান ও টিটিপির মধ্যে পার্থক্য হল, টিটিপি সালাফি জিহাদি চিন্তাধারায় চালিত এবং তাদের হামলার ধরণ অনেকটা আল কায়েদার মতই। আল কায়েদার মত তারাও বেসামরিক লক্ষ্যবস্তুতে হামলা করা বৈধ মনে করে। অপরপক্ষে আফগান তালেবান ঐতিহ্যগতভাবে হানাফি এবং সালাফি চিন্তাধারার সাথে তাদের প্রচুর পার্থক্য বিদ্যমান। টিটিপি পাকিস্তানি আর্মিকে ধর্মদ্রোহী আখ্যা দিয়ে তাদের হত্যা বৈধ বলে বিশ্বাস করে। কিন্তু তালেবান এমন ধারণার সম্পূর্ণ বিরোধীতা করে।
টিটিপি প্রায় একচেটিয়াভাবে পাকিস্তানি রাষ্ট্রের উপাদানগুলোকে টার্গেট করে। আফগান তালেবানরা কূটনৈতিক কারণে আফগানিস্তান নিয়ন্ত্রণে কিছু কিছু ক্ষেত্রে পাকিস্তানি সেনাবাহিনীর সমর্থনের উপর নির্ভর করে। যদিও এতে পাকিস্তানের স্বার্থ অধিক রক্ষা হয়।
২০০৭ সালে বাইতুল্লাহ মেহসুদের নেতৃত্বে সংগঠিত হওয়ার পর টিটিপি প্রায় ২০০ পাকিস্তানি নেতা হত্যা করে। পাকিস্তানি সেনাবাহিনীর সাথে সরাসরি সংঘর্ষে লিপ্ত হয়। অনেক গোয়েন্দা বিশ্লেষক বিশ্বাস করেন যে, পাকিস্তান সরকার, পুলিশ এবং সেনাবাহিনীর উপর টিটিপির এসব আক্রমণ পাকিস্তানি তালেবান এবং আফগান তালেবানের মধ্যে সম্পর্কের টানাপোড়েন তৈরি করেছিল। আফগান তালেবান নেতা মোল্লা ওমর ২০০৭ সালের শেষের দিকে এবং ২০০৯ সালের প্রথম দিকে টিটিপিকে পাকিস্তানের অভ্যন্তরে নির্বিচারে হামলা বন্ধ করতে বলেছিলেন। ধারণা করা হয়, তালেবানের অনেক কর্মকর্তা পাকিস্তানের বিরুদ্ধে টিটিপির সহিংস অভিযানে বিরক্ত। আফগান তালেবান এবং টিটিপির মাঝে দুই একবার সংঘর্ষও হয়েছে। ২০১৩ সালের ১০ অক্টোবরে ভারী সশস্ত্র আফগান তালেবানরা আফগানিস্তানের কুনার প্রদেশে একটি টিটিপি ঘাঁটিতে হামলা চালায় । হামলায় তিন টিটিপি কমান্ডার নিহত হয়। ২০১৬ সালের ২৫ জুন আফগান তালেবান এবং টিটিপি আফগানিস্তানের কুনার প্রদেশে পুনরায় একে অপরের সাথে সংঘর্ষে লিপ্ত হয়।